Татарстанга 30 градуслы салкыннар килә

	Татарстан Гидрометеорология һәм әйләнә-тирә мохитне күзәтү идарәсе мәгълүматларына караганда, 31 декабрьдә, аязучан болытлы һава торышы хакимлек итәчәк. Бераз кар явачак.	 Республикада төньяк-көнчыгыштан талгын җил исәчәк.  Татарстанда уртача һава температурасы төнлә һәм иртән – 14-19, аязган вакытта – 25 градус салкын булачак. Кайбер районнарда, республиканың көнчыгышында 30 градуска кадәр салкынайта. Көндез 12-17, кынчыгыш районнарда 22 градус салкын булачак. Казанда  – 15-17 градус салкын блыр дип фаразланыла. 1 гыйнварга каршы төндә Татарстанда 18-23, аязган вакытта 25-30 градус салкын булачак. Юлларда – бозлавык. 
	---	
Интертат.ру

	№ --- | 30.12.2015	


